**Správa o činnosti ZO DHZ v Plavnici**

**za rok 2021**

 **22. 01. 2022**

**Vážení priatelia, hasičky, hasiči, milí hostia!**

 Po roku 2020 bola aj v uplynulom roku 2021 hasičská činnosť ovplyvňovaná pandémiou COVID – 19. Museli sme dodržiavať všetky protipandemické opatrenia, ktoré obmedzovali našu činnosť.

 K dnešnému dňu má naša organizácia 91 členov, z toho 7 žien. Medzi nami sú traja členovia nositeľmi najvyššieho hasičského vyznamenania „Zaslúžilý člen DPO SR“. Došlo k úbytku 17 členov. Jeden, Ján Štupák, zomrel, ostatní - mladí členovia - stratili záujem o členstvo alebo odišli z osobných dôvodov. V tomto roku budeme pokračovať v skvalitňovaní členskej základne. Dlhoročných členov budeme viesť ako čestných z dôvodu zvyšovania členských príspevkov.

 Pre COVID-19 sme už 2 roky nerobili preventívne protipožiarne prehliadky, ani sme nedali posvätiť hasičskú zbrojnicu po rekonštrukcii. To by sme chceli stihnúť v tomto roku.

 V letnom období mohli prebiehať hasičské súťaže. Naše družstvo sa zúčastnilo 18 súťaží a 21. 08. 2021 sme aj organizoval OHL Sabinov, 4. kolo a 5. kolo – nočnú súťaž o pohár starostu obce.

 Súťažili sme v lige OHL Sabinov – 5 kôl, kde sme obsadili 9. miesto s 37 bodmi i v RHL Spiš – 7. miesto a 56 bodov.

Tiež sme boli na súťažiach:

* 05. 07. 2021 Spišský Štvrtok 14. miesto
* 10. 07. 2021 Veľký Šariš 1. miesto
* 16. 07. 2021 Sveržov – Super cup 15. miesto
* 31. 07. 2021 Terňa A4ka cup neplatné pokusy
* 14. 08. 2021 UJAK FIRE cup 1. miesto
* 28. 08. 2021 Nočná Bijacovce 5. miesto
* 11. 09. 2021 Pohár Sulín 1. miesto

26. 09. 2021 sme sa zúčastnili IMZ v Údole, kde sme sa oboznámili s úlohami na záver roka, uskutočnením VČS s voľbou nových výborov DHZ.

 Na našu činnosť dostávame dotácie od štátu. Na rok 2021 to bolo 3 000 €. Tieto finančné prostriedky sú určené na akcieschopnosť hasičskej jednotky, výjazdy a preto sme na čerpanie financií mali aj kontrolu z Hasičského a záchranného zboru.

 Verím, že pandemická situácia sa v roku 2022 začne zlepšovať a naša činnosť nebude obmedzovaná a budeme ju naďalej rozvíjať.

 Na záver sa chcem poďakovať všetkým členom, ktorí sa v akejkoľvek miere podieľali na činnosti ZO vo všetkých oblastiach a popriať Vám veľa pevného zdravia do roku 2022, dostatok športových a osobných úspechov.

Ing. Štefan Kyšela

 predseda DHZ Plavnica